මේ අනුව රාජ්‍ය කළමනාකරණ සහකාර සේවය සඳහා 1007 දෙනෙකුද, කනිෂ්ඨ සේවයට (කා. කා. ස.) 306 දෙනකුද බඳවා ගනු ඇත.වසර 2009 දී පැවැති රාජ්‍ය කළමනාකරණ සහකාර සේවය සමත් වූවන්ගෙන් මේ වන විට 2500 දෙනකු බඳවා ගෙන ඇති අතර, එම විභාගය සමත් සෙසු පිරිසෙන් ලබාගත් ලකුණු අනුපිළිවෙළ අනුව නව බඳවා ගැනීම් සිදු කෙරෙන අතර ඊට අමතරව විවෘත තරග විභාගය සමත්වූවන්ගෙන් 306 දෙනෙකු බඳවා ගැනීමට රාජ්‍ය පරිපාලන අමාත්‍යාංශය කටයුතු යොදා ඇත.මේ විභාග සමත් වූවන් සඳහා මේ මස 12, 19, 20 දිනවල සම්මුඛ පරික්ෂණ පැවැත්වෙනු ඇති බව සඳහන් කරන රාජ්‍ය පරිපාලන අමාත්‍යාංශය ඊට අමතරව රියදුරන් බඳවා ගැනීමේ සම්මුඛ පරීක්ෂණ පැවැත්වීමට නියමිත බවද කීය.රාජ්‍ය පරිපාලන අමාත්‍යාංශයේ ඉංජිනේරු සේවය මගින් ඉදිරියේදී තාක්ෂණික නිලධාරීන් බඳවා ගැනීමේ ප්‍රතිපත්තියක් සකස් කරමින් පවතින බවද එම අමාත්‍යාංශය පවසයි..